**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Στήριξη απεργίας ΓΣΕΕ στις 28 Νοεμβρίου**

Η Εθνική Συνομοσπονδία Ατόμων με Αναπηρία, ως γνήσιος εκφραστής της φωνής πλέον του ενός εκατομμυρίου Ελλήνων και Ελληνίδων με αναπηρία, χρόνιες παθήσεις και των οικογενειών τους, στηρίζει τη γενική απεργία που έχει προκηρύξει για την Τετάρτη 28 Νοεμβρίου η ΓΣΕΕ. Η Ε.Σ.Α.μεΑ. ως τριτοβάθμιος κοινωνικός και συνδικαλιστικός φορέας των ατόμων με αναπηρία, χρόνιες παθήσεις και των οικογενειών μας στη χώρα μας, στηρίζει και αγωνίζεται για την προάσπιση των δικαιωμάτων της πληθυσμιακής ομάδας που εκτίθεται στον κίνδυνο της φτώχειας και του κοινωνικού αποκλεισμού περισσότερο από οποιαδήποτε άλλη.

Καλούμε τις Ομοσπονδίες των Ατόμων με Αναπηρία, τους φορείς - μέλη αυτών αλλά και όλα τα άτομα με αναπηρία και τις οικογένειές τους, να δώσουν δυναμικό παρόν στην απεργία, καθώς και τις συνδικαλιστικές οργανώσεις να προβάλλουν τα πάγια και δίκαια αιτήματα του αναπηρικού κινήματος.

Δίνουμε αγωνιστικό ραντεβού στα συλλαλητήρια για την 3η Δεκέμβρη και καλούμε όλους τους πολίτες να συμμετάσχουν:

* 1η Δεκέμβρη πλατεία Ελευθερίας Ηράκλειο Κρήτης 11 το πρωί
* 2 Δεκέμβρη άγαλμα Βενιζέλου Θεσσαλονίκη 11 το πρωί
* 3 Δεκέμβρη πλατεία Κλαυθμώνος 11 το πρω
* Τα άτομα με αναπηρία στο προσκήνιο

Αγωνιζόμαστε για το δικαίωμά μας στη ζωή με αξιοπρέπεια!